Predkladacia správa

Správa o zdravotnom stave obyvateľstva SR sa predkladá na základe plánu hlavných úloh vlády SR na rok 2002.

Správa vychádza zo základných údajov o demografickom vývoji obyvateľstva. Opisuje vývoj najzávažnejších neinfekčných a infekčných ochorení v populácii Slovenska a zároveň poukazuje na hlavné príčiny a rizikové faktory,  ktoré podmieňujú ich výskyt. Popisuje podiel  zdravotníckych pracovníkov na snahe o zlepšenie zdravotného stavu obyvateľov. Na základe štatistických a epidemiologických analýz  materiál hodnotí vývoj najmä tých chronických neinfekčných ochorení, ktoré boli a sú najčastejšou príčinou negatívnych zmien zdravotného stavu a úmrtí obyvateľstva SR.

Z analýz vyplýva, že vývoj úmrtnosti a chorobnosti v priebehu posledných 10 rokov charakterizuje:

●  Predĺženie očakávaného dožitia  (strednej dĺžky života pri narodení) v r. 2000, a to o 2,5 
    roka u mužov  a 1,78 u žien oproti r. 1990.  Tento  posun  v  očakávaní  dožitia  súvisí 
    s výrazným poklesom dojčenskej i novorodeneckej úmrtnosti, ktorá sa svojou úrovňou  
    začína približovať  vyspelým európskym krajinám. Prirodzený prírastok, ako výsledok 
    reprodukcie obyvateľstva, má však dlhodobo  klesajúcu tendenciu.  

●  Stabilizácia  celkovej  úmrtnosti s tendenciou k pozvoľnému poklesu,  ktorý  je  odrazom  
    predovšetkým  trendu vývoja   úmrtnosti  na choroby obehovej sústavy, nádorov, úrazov, 
    v menšej miere chorôb dýchacej a tráviacej sústavy. Tieto skupiny neprenosných ochorení  
    predstavujú až 94%  podiel úmrtí na všetky príčiny smrti.

●  Pokles  úmrtnosti   na choroby obehovej  sústavy u oboch pohlaví  pozitívne ovplyvnený  
    trojnásobným poklesom  úmrtnosti  na  infarkt  myokardu  i cievne choroby mozgu u            
    mužov produktívneho veku 25 - 64 ročných. Nerovnomerný trend vývoja chorôb u osôb            
    v postproduktívnom veku s miernym  vzostupom úmrtnosti na ischemickú choroba srdca a     
    poklesom na cievne  choroby mozgu.     

●  Stabilizácia  úmrtnosti na všetky zhubné nádory u mužov i žien. V incidencii nádorov sa 
    zaznamenal   vzostupný trend,  ktorým  sa v r. 1998  prvýkrát  prekročila hodnota 21 000 
    novozistených prípadov. U mužov dominuje karcinóm pľúc, u žien karcinóm prsníka.   
 
●  Pokles  úmrtí  pre  poranenia, otravy  a  iné  následky  vonkajších  príčin, i keď táto sku-
     pina chorôb je na 1. mieste v príčine úmrtí u osôb do 45 rokov života.  

●   Klesajúci trend výskytu prenosných ochorení s výnimkou niektorých druhov nákaz 
      (alimentárne nákazy, vírusová hepatitída C). Významnú úlohu v prevencii  výskytu 
      infekčných ochorení  zohráva očkovanie. Priaznivá situácia v preočkovanosti populácie 
      SR sa dosahuje vďaka plneniu Národného imunizačného programu v zmysle požiadaviek       
      SZO. 

●  Pokles  celkového  počtu  práceneschopnosti  a  invalidizácie, čo môže okrem    zníženia 
     počtu  indikovaných  prípadov  mať aj  sociálno - ekonomické pozadie.  Počet  hospitali-
     zácií plynule stúpa u chorôb obehovej a tráviacej sústavy, nádorov  a úrazov.     

●  Vysoká  prevalencia  rizikových  faktorov u osôb v produktívnom veku, ktoré zvyšujú  
     riziko  chorôb  obehovej , dýchacej sústavy, ale i nádorov. Prieskumy v našej  populácii 
     uvádzajú 30 % prevalenciu   fajčenia  u  mužov  a takmer 20 %  prevalenciu  u žien, viac 
     ako 50 %  prevalenciu  rizikových a vysokých hodnôt cholesterolu  spolu,   s  rovnakým   
     podielom nadmernej hmotnosti  vrátane obezity  u mužov i žien.

V primárnej prevencii  neprenosných chorôb sú veľké rezervy. Jej efektívnosť, vrátane
sekundárnej prevencie, bude    zreteľná až s odstupom rokov. Pre   ich  úspešnosť bude  potrebné   zabezpečiť   realizáciu   plánovaných  programov a projektov  vo   všetkých  rezortoch  vlády SR  tak, aby   sa   ich  výsledná efektivita   premietla    do  zlepšených  ukazovateľov  zdravotného stavu   obyvateľstva v budúcnosti.   

Z predkladaného materiálu nevyplývajú finančné, ekonomické a environmentálne požiadavky na vládu SR.